Diari Oficial de la Generalitat Valenciana


Sumari del DOGV 5949, del 06-02-2009 (2009/828)

RESOLUCIÓ de 27 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni entre la Generalitat i la Universitat de València-Estudi General per a la preparació de les propostes de nous plans d'estudis en el marc de la nova ordenació dels ensenyaments universitaris oficials (Orde CIN/2941/2008, de 8 d'octubre).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5949

Data del DOGV
:   06-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/828


Data del document
:   27-01-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * programa d'ensenyament
    * cooperació administrativa
    * universitat
    * ensenyament superior
    * política educativa

RESOLUCIÓ de 27 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni entre la Generalitat i la Universitat de València-Estudi General per a la preparació de les propostes de nous plans d'estudis en el marc de la nova ordenació dels ensenyaments universitaris oficials (Orde CIN/2941/2008, de 8 d'octubre).  
 [2009/828]  
La Generalitat i la Universitat de València-Estudi General han subscrit, després de la tramitació prèvia reglamentària, el 19 de desembre de 2008, el conveni per a la preparació de les propostes de nous plans d'estudis en el marc de la nova ordenació dels ensenyaments universitaris oficials (Orde CIN/2941/2008, de 8 d'octubre).  
D'acord amb el que establix l'article 2.2 de la indicada Orde CIN/2941/2008, de 8 d'octubre, del Ministeri de Ciència i Innovació, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0048/2009, i que figura com a annex d'esta resolució.  
València, 27 de gener de 2009.- El director general de Relacions amb les Corts i Secretariat del Consell. Ángel Mompó Romero.  
Conveni entre la Conselleria d'Educació i la Universitat de València-Estudi General per a la preparació de les propostes de nous plans d'estudis en el marc de la nova ordenació dels ensenyaments universitaris oficials (Orde CIN/2941/2008, de 8 d'octubre).  
València, 19 de desembre de 2008  
Reunits  
D'una part, Alejandro Font de Mora Turón, conseller d'Educació de la Generalitat, en nom i representació d'esta, facultat per a este acte per acord del Consell, de 19 de desembre de 2008.  
I d'una altra, Francisco Tomás Vert, rector de la Universitat de València-Estudi General, facultat per a este acte en virtut del que s'establix en l'article 94 dels Estatuts de la Universitat de València-Estudi General, aprovats pel Decret 128/2004, de 30 de juliol, del Consell de la Generalitat.  
Intervenen cada un d'ells fent ús de les atribucions que tenen conferides, i reconeixen mútuament la capacitat legal suficient per a subjectar-se als termes d'este conveni.   
Manifesten  
La Llei Orgànica 4/2007, de 12 d'abril, per la qual es va modificar la Llei 6/2001, de 21 de desembre, d'Universitats, a través del seu títol XIII proporciona a les universitats espanyoles el marc jurídic per al desenrotllament i implantació del nou model d'ensenyament superior en adaptació a l'Espai Europeu d'Educació Superior.  
L'Orde CIN/2941/2008, de 8 d'octubre, del Ministeri de Ciència i Innovació (BOE 15 d'octubre), establix les bases reguladores de les subvencions per a la preparació de les propostes de nous plans d'estudis en el marc de la nova ordenació dels ensenyaments universitaris oficials i assigna a la Comunitat Valenciana, per a l'exercici pressupostari 2008, un import de 800.800,00 euros.  
L'article segon establix que la comunitat autònoma distribuïsca els fons per mitjà de conveni subscrit amb este fi amb les universitats de la seua competència.  
Per això, les parts firmants formalitzen el present conveni, amb les següents  
Clàusules  
Primera  
El present conveni té com a finalitat la realització d'activitats, per la Universitat de València-Estudi General, que contribuïsquen a l'elaboració de les propostes de nous plans d'estudis en el marc de la nova ordenació dels ensenyaments universitaris oficials, i que es detallen en l'annex al present conveni.  
Segona  
La Universitat de València-Estudi General, a través del vicerectorat competent per raó de la matèria, es compromet a realitzar les següents línies d'actuació, d'acord amb el punt quint de l'Orde CIN/2941/2008:  
1. Localització i anàlisi de referents externs a la universitat que avalen l'adequació de la proposta a criteris nacionals o internacionals per a títols de semblants característiques acadèmiques.  
4. Disseny de sistemes d'informació prèvia a la matriculació i procediments d'acollida i orientació dels estudiants de nou ingrés, per a facilitar la seua incorporació a la universitat i titulació.  
8. Disseny de pràctiques externes i la seua avaluació.  
Tercera  
La Universitat es compromet a la consecució de les actuacions detallades en l'annex, amb una aportació econòmica per part de la Conselleria d'Educació, per a l'exercici 2008, de 239.828,00 euros, a càrrec de l'aplicació pressupostària 70.51.67.986.09.7.   
Quarta  
La justificació del compliment de les activitats a realitzar per la universitat es durà a terme aportant abans del 23 de desembre de 2008 a la Direcció General d'Universitat i Estudis Superiors la informació i documentació, degudament certificada, si és el cas, que es detalla a continuació:  
- Informe per part de l'òrgan de la Universitat que certifique la iniciació i posada en marxa de la línia d'actuació.  
- Certificat de la despesa contreta per a cada una de les activitats; detallant el gasto total corresponent a l'actuació i la part d'este finançat a càrrec del present conveni.  
El finançament resultant no podrà superar, en cap cas, l'import del gasto realitzat que es justifique per a cada actuació (s'entén per gasto realitzat les obligacions contretes encara que no hagen sigut efectivament pagades amb anterioritat a la finalització del termini de presentació de la justificació).  
L'aportació econòmica assignada a la Universitat es veurà reduïda proporcionalment en funció de la posada en marxa de les línies d'actuació indicades en la clàusula segona.  
Quinta  
D'acord amb el que establix l'article sèptim de l'Orde CIN/2941/2008, de 8 d'octubre, una vegada finalitzades les línies d'actuació que es detallen en l'annex, la Universitat presentarà durant el primer semestre de 2009 a la Direcció General d'Universitat i Estudis Superiors una Memòria d'Execució de cada activitat, on es reflectiran els resultats generats en cada una d'estes.   
Amb anterioritat al 31 de desembre de 2009, la Direcció General d'Universitat i Estudis Superiors, remetrà al Ministeri Ciència i Innovació la Memòria d'Execució elaborada per la universitat, junt amb l'avaluació de les activitats realitzades.   
Sexta  
La Universitat de València-Estudi General declara que coneix i assumix les obligacions que l'article 47 del Text Refós de la Llei de la Hisenda Pública de la Generalitat imposa als beneficiaris de la subvenció.  
Sèptima  
Donat el caràcter d'esta ajuda i que va dirigida a una institució pública com és la Universitat de València-Estudi General, la qual realitza el servici públic de l'educació superior per mitjà de la investigació, la docència i l'estudi, estes subvencions, per la mateixa naturalesa del beneficiari a qui es destina, poden excloure's del principi d'incompatibilitat amb el mercat comú, formulat en l'article 87, no sent per tant obligatòria la seua notificació a la Comissió Europea.  
Octava  
El present conveni mantindrà la seua vigència des de l'1 de gener fins al 31 de desembre de 2008.  
No obstant això, i només a l'efecte del termini establit en l'article sèptim de l'Orde CIN/2941/2008, de 8 d'octubre, per la qual s'establixen les bases reguladores de les subvencions per a preparació de les propostes de nous plans d'estudis en el marc de la nova ordenació dels ensenyaments universitaris oficials, la vigència d'este conveni es mantindrà fins al 31 de desembre de 2009.  
I perquè així conste, es firma el present conveni en el lloc i la data de l'encapçalament.  
El conseller d'Educació. Alejandro Font de Mora Turón  
El rector de la Universitat de València-Estudi General. Francisco Tomás Vert  
Annex  
1. Localització i anàlisi de referents externs a la universitat que avalen l'adequació de la proposta a criteris nacionals o internacionals per a títols de semblants característiques acadèmiques.  
Respecte a la futura estructura i organització dels ensenyaments universitaris, es preveu continuar amb la constitució de les diferents comissions d'elaboració de propostes de títols de grau; a més, es vol generar una estructura orientada a prestar suport al treball d'estos òrgans.   
- Sessions de treball amb cada un dels centres i/o comissions d'elaboració dels nous plans d'estudi que els gestionaran, així com sobre la implantació de les noves ensenyances de grau. Una per cada centre.  
- Creació d'un grup de treball de coordinació i d'anàlisi de referents entre els diferents servicis i centres de la universitat per a la millora tant en la tramitació de les noves propostes d'estudis com en la implementació de les aprovades.  
- Acció dirigida al disseny i implementació de noves ferramentes informàtiques que permeten una gestió eficaç dels nous estudis. Recollida d'informes, localització d'anàlisi, treball amb altres universitats de la Comunitat, propostes, així com una formació inicial del personal d'administració.  
- Acció dirigida a l'estudi i adequació de les propostes dels nous plans d'estudi de grau a criteris nacionals, autonòmics i de la universitat, petició d'informes, i propostes de millora. (2 sessions per cada pla d'estudis).  
- Estudi, elaboració d'informes i comissions de treball per a l'elaboració de les següents normatives aplicables als nous estudis de Grau, així com el disseny de ferramentes per a la seua aplicació:  
- Normativa de matrícula-transferència i reconeixement  
- Normativa de progrés-permanència  
Línia 1. Total: 123.828 €  
Òrgan responsable: vicerectorat d'Estudis.  
4. Disseny de sistemes d'informació prèvia a la matriculació i procediments d'acollida i orientació dels estudiants de nou ingrés, per a facilitar la seua incorporació a la universitat i titulació.  
- Creació d'un grup de treball per a la coordinació i orientació, en el marc d'EEES, entre els centres de batxiller i els centres de la universitat.   
- Estudis sobre la transició a la universitat (1). Anàlisi de motivacions i expectatives en l'accés a la universitat.   
- Objectiu: identificar els paràmetres (o factors o variables) que influïxen en la selecció d'una determinada titulació.   
- Jornades   
- Trobada amb orientadors de secundària  
- Sessions informatives en centres de secundària   
- Sessions informatives per titulació  
- Altres activitats   
- Olimpíades i concursos en diferents camps per a estudiants de batxiller.  
- Activitats especifiques per Facultat per a estudiants de batxiller: pràctiques de laboratori, tallers.   
- Activitats formatives a professorat de secundària.  
- Jornades d'acollida en cada centre universitari orientades a proporcionar informació sobre cada una de les titulacions, així com sobre la seua projecció professional.   
- Programes de suport personal a l'estudiant (ajudes a l'estudi, mobilitat assessorament psicològic, pedagògic i sexològic, programa de convivència, etc.).   
- Avaluació del Taller d'Incorporació com a model de tutorització per als estudiants de nou ingrés.   
- Implantació del Pla d'Acció Tutorial en totes les titulacions de la UV: tutories per a la transició i tallers d'incorporació a la universitat.   
- Tutories de seguiment, continuació del Pla d'Acció Tutorial iniciat en primer curs com a part del procés d'integració durant tots els estudis incloent-hi, orientació per a la incorporació a la vida laboral o estudis posteriors (postgrau, màster, etc.).   
Línia 4. Total: 76.000 €  
Òrgan responsable: vicerectorat d'Estudis.  
8. Disseny de pràctiques externes i la seua avaluació  
- Creació d'una comissió general de treball i diferents subcomissions, atenent el grau d'afinitat de les diferents titulacions, que realitzarà la implantació i el seguiment, així com la seua avaluació i la posada en comú dels resultats obtinguts en el desenrotllament de les pràctiques externes, i la seua relació amb els treballs de fi de grau.  
Línia 8 Total: 40.000 €  
Òrgan responsable: vicerectorat d'Estudis.